wickkiey/tamil-wikipedia-chunked huggingface dataset:
# சீரடி விரைவு தொடருந்து

## பயணப் பெட்டிகளின் வடிவமைப்பு

ஈரடுக்கு குளிர்சாதன வசதி பெட்டிகள் மூன்று, மூன்றடுக்கு குளிர்சாதன பெட்டிகள் ஐந்து, முன்பதிவு வசதி உள்ள படுக்கை வசதி கொண்ட பெட்டிகள் பதினொன்று, முன்பதிவில்லாத பொதுப் பெட்டிகள் மூன்று, அமரும் வசதி கொண்ட சரக்கு பெட்டிகள் இரண்டு கொண்ட இந்த **சென்னை சென்ட்ரல் தொடருந்து நிலையம் - சாய் நகர் சீரடி விரைவு தொடருந்தி**ல் சமையலறைப் பெட்டி வசதி இல்லை.  
பயணிகளின் எண்ணிக்கை, திருவிழா காலம் போன்ற காரணங்களால் பெட்டிகளின் எண்ணிக்கை ரயில்வே நிர்வாகத்தை பொருத்து மாற்றப்படலாம்.
# சீரடி விரைவு தொடருந்து

## வழித்தடமும் நிறுத்தங்களும்

22601, 22602 ஆகிய எண்களில் இயக்கப்படும் இந்த சீரடி விரைவு தொடருந்து புரட்சித்தலைவர் டாக்டர் எம்ஜிஆர் சென்ட்ரல் தொடருந்து நிலையத்திலிருந்து அரக்கோணம் சந்திப்பு, காட்பாடி சந்திப்பு, கிருஷ்ணராஜபுரம், , தர்மவரம் சந்திப்பு, அனந்தபுரம், குண்டக்கல் சந்திப்பு, வாடி சந்திப்பு, சோலாப்பூர், தாவுண்டு, அகமதுநகர் போன்ற 21 நிறுத்தங்களின் வழியாக கடந்து சாய் நகர் சீரடி நிலையத்தை சென்றடைகிறது.
# சீரடி விரைவு தொடருந்து

## இழுவை இயந்திரம்

இந்த சீரடி விரைவு தொடருந்து இயக்கப்படும் தண்டவாளப் பாதை முழுவதுமாக மின்மயமாக்கப்படவில்லை. எனவே மூலம் பராமரிக்கப்படும் WDM-3A என்ற டீசல் இழுவை இயந்திரத்தால் இழுக்கப்பட்டு நிறுத்தத்தை அடைகிறது.
# சீரடி விரைவு தொடருந்து

## வண்டி எண் 22601

*'சீரடி விரைவு தொடருந்து* வண்டியானது டாக்டர் எம்ஜிஆர் சென்னை சென்ட்ரல் தொடருந்து நிலையத்தில் இருந்து ஒவ்வொரு புதன்கிழமையும் காலை 10.10 மணிக்கு இயக்கப்பட்டு , , , சத்யசாய் பிரசாந்தி நிலையம், தர்மாவரம் சந்திப்பு, , , , , , என 21 நிறுத்தங்களை கடக்க மணிக்கு 54 கிலோ மீட்டர் வேகத்தில் இயக்கப்பட்டு 25 மணி 20 நிமிடங்களில் பயணித்து நேரங்களில் சாய் நகர் சீரடி நிலையத்தை அடுத்த நாள்(வியாழக்கிழமை) காலை 11.30 மணிக்கு சென்றடைகிறது. இதன் மொத்த பயண தூரம் 1390 கிலோ மீட்டர் ஆகும். இந்த தொடருந்து தனது பயணத்தில் சில நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# சீரடி விரைவு தொடருந்து

## வண்டி எண் 22602

மறுமார்க்கமாக 22602 என்ற எண்ணைக் கொண்ட இந்த தொடருந்து வண்டியானது சாய் நகர் சீரடி நிலையத்திலிருந்து ஒவ்வொரு வெள்ளிக்கிழமையும் காலை 08.25 மணிக்கு இயக்கப்பட்டு 22 நிறுத்தங்களையும் கடக்க மணிக்கு 55 கிலோ மீட்டர் வேகத்தில் இயக்கப்பட்டு 25 மணி 20 நிமிடங்களில் சென்னை சென்ட்ரல் நிலையத்தை மறுநாள் (சனிக்கிழமை) காலை 09.45 மணிக்கு சென்றடைகிறது. இதன் மொத்த பயண தூரம் 1391 கிலோ மீட்டர் ஆகும். அதிகபட்சமாக மணிக்கு 110 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# என். பி. முகமது

**என். பி. முகமது** (*N.. P. Mohammed*) (பிறப்பு: ஜூலை 1, 1928 - இறப்பு: ஜனவரி 3, 2003), **என்.பி** என்ற தனது தலைப்பெழுத்தின் மூலம் அறியப்படும் இவர் ஒரு இந்திய புதின ஆசிரியரும், சிறுகதை எழுத்தாளாரும் மற்றும் மலையாள மொழியில்<nowiki/>திரைக்கதை எழுத்தாளரும் ஆவார். அவரது சமகாலத்தவர்களான எம்.டி.வாசுதேவன் நாயர், ஓ.வி. விஜயன், கக்கநாதன், கமலா தாஸ் ஆகியோருடன் சேர்ந்தது மலையாள புனைகதைகளில் நவீனத்துவ இயக்கத்தின் முன்னோடிகளில் ஒருவராக அறியப்பட்டார். கேரள சாகித்ய அகாடமியின் தலைவராக இருந்துள்ளார். மேலும் இவர் கேந்திரா சாகித்ய அகாதமி விருது, கதைக்கான கேரள சாகித்ய அகாதமி விருது, நாவலுக்கான கேரள சாகித்ய அகாதமி விருது, லலிதாம்பிகா அந்தர்ஜனம் விருது, பத்மபிரப இலக்கிய விருது மற்றும் முத்தத்து வர்கி விருது உள்ளிட்ட பல விருதுகளைப் பெற்றவர் ஆவார்.
# என். பி. முகமது

## சுயசரிதை

என்.பி. முகம்மது , 1928 ஜூலை 1 அன்று தென்னிந்திய மாநிலமான கேரளாவின் கோழிக்கோடு மாவட்டத்தில் உள்ள கூண்டுங்கலில், சுதந்திர போராட்ட வீரரான என்.பி. அபு மற்றும் இம்பிச்சி பாத்தும்மா பீவி ஆகியோருக்கு பிறந்தார். முகம்மது கூண்டுங்கல் உள்ளூர் பள்ளியிலும், பரப்பங்காடி, பாசெல் மிஷன் பள்ளியிலும், கணபதி பள்ளியிலும் தனது பள்ளிப்படிப்பை முடித்தார். பின்னர், கோழிக்கோடு சமோரியன் குருவாயூரப்பன் கல்லூரியில் தனது கல்லூரிப் படிப்பை முடித்தார். அவர் ஒரு கூட்டுறவு சங்கத்தில் எழுத்தராக தனது வாழ்க்கையைத் தொடங்கினார். பின்னர், கோழிக்கோடு வீட்டுவசதி வாரிய கூட்டுறவு சங்கத்திற்கு பணி மாறினார். அங்கு அடுத்த முப்பதாண்டுகளாக பணிபுரிந்து அதன் செயலாளராக ப்ணியிலிருந்து ஓய்வு பெற்றார். கேரளாகௌமுதி என்ற மலையாள நாளேட்டின் ஆசிரியராகப் பணியாற்றினார். நவசகிதி, நிரீக்சனம், கோபுரம், பிரதீபம் மற்றும் ஜாக்ரதா போன்ற பல வெளியீடுகளுடன் தொடர்புடையவர் ஆவார்.  
1952 இல் முகம்மது இம்பிச்சி பாத்தும்மா என்பவரை திருமணம் செய்து கொண்டார். இத்தம்பதியருக்கு ஏழு குழந்தைகள் இருந்தனர். முகமது நிமோனியாவால் பாதிக்கப்பட்டு 2003 ஜனவரி 3 அன்று கோழிக்கோட்டில் உள்ள ஒரு தனியார் மருத்துவமனையில் தனது 74 வயதில் இறந்தார். இது எட்டு புதினங்கள், பத்து சிறுகதைத் தொகுப்புகள் மற்றும் பல புத்தகங்களை உள்ளடக்கியது. அவர் தனது புதினமான *அரபி பொன்னு* (*அரபு தங்கம்*) என்பதை எம்.டி.வாசுதேவன் நாயருடன் இணைந்து எழுதினார்; இரண்டு எழுத்தாளர்களும் கோழிக்கோடு கருவரக்குண்டு கிராமத்தில் ஒரு வாடகை வீட்டில் ஒன்றாக இரண்டு வார காலத்திற்கு ஒன்றாக தங்கியிருந்து இதை எழுதினர். சக்தி மற்றும் அரசியலின் கதையைச் சொல்லும் இரண்யகசிபு என்ற புதினம் இந்து புராணங்களிலிருந்து வரும் கதாபாத்திரங்களை கேரளாவில் நவீன அரசியல் அமைப்பிற்குள் கொண்டுவருகிறது. இவரது கடைசி படைப்பான முகம்மது அப்துர் ரகுமான் என்ற புதினம் புகழ்பெற்ற இந்திய சுதந்திர ஆர்வலர் முகமது அப்துர் ரகுமான் சாகிப்பின் வாழ்க்கை குறித்த கற்பனையான சுயசரிதை அவரது மரணத்திற்குப் பிறகு கையெழுத்துப் பிரதியாகக் கண்டறியப்பட்டு மரணத்திற்குப் பின் வெளியிடப்பட்டது. ஆகியவை திரைப்படங்களாக எடுக்கப்பட்டுள்ளன.  
முகம்மது கேரள சாகித்ய அகாதமியின் தலைவராக 2001 முதல் 2003 வரை தான் இறக்கும் வரை பணியாற்றினார். அதற்கு முன்னர், அகாதமியின் ஆட்சி மன்ற குழுவில் உறுப்பினராக இருந்த அவர், கேரள சங்க நாடக அகாதமி, கேந்திரா சாகித்ய அகாதமி மற்றும் இந்தியத் திரைப்படத் தணிக்கை குழு உறுப்பினராக இருந்தார் .
# என். பி. முகமது

## விருதுகள் மற்றும் கௌரவங்கள்

முகமது *தொப்பியம் சட்டவும்* தனது முதல் என்ற புதினத்திற்காக 1953 ஆம் ஆண்டில் மலபார் தமிழ்நாட்டிலிருந்து பிரிந்த பின்னர் வழங்கப்பட்ட முதல் பெரிய விருதைப் பெற்றார். தமிழ்நாடு அரசிடமிருந்து ஒரு பெரிய விருதைப் பெற்றார். பத்தாண்டுகளுக்குப் பிறகு, அகாதமி மீண்டும் 1981 ஆம் ஆண்டு புதினத்திற்கான கேரள சாகித்ய அகாதமி விருதினை *என்னப்பாடம்* என்ற புதினத்திற்காக கௌரவித்தது. அவர் சமஸ்த கேரள சாகித்ய பரிசத் விருதைப் பெற்ற அதே ஆண்டில், *தெய்வதின்தே கண்ணு* என்ற *படைப்பிற்காக* 1993 ஆம் ஆண்டில் கேந்திரா சாகித்ய அகாதமி விருதைப் பெற்றார். 1997 ஆம் ஆண்டில், *லலிதாம்பிகா அந்தர்சனம் ஸ்மாரக சாகித்யா* விருதுக்கு பின்னர் 2000 ஆம் ஆண்டில் பத்மபிரப இலக்கிய விருது மற்றும் 2001 இல் முத்தத்து வர்கி விருதுக்கு தேர்ந்தெடுக்கப்பட்டார். அவர் பத்மநாப சுவாமி புரஸ்காரம் மற்றும் சி.வி.ராமன் பிள்ளை விருது ஆகியவற்றை அவரது புனைகதை அல்லாத படைப்பான *வீர ராசம் சி.வி.கிரிதிகலிலு*'க்காகவும் பெற்றார்.
# கலைத்திட்டம்

ஒரு கலைத்திட்டம் (அல்லது **கலைத்திட்டங்கள்** ) கல்விச் செயல்பாட்டில் நிகழும் மாணவர்களின் அனுபவங்களின் முழுமையாக வரையறுக்கப்படுகிறது. இந்த சொல் பெரும்பாலும் திட்டமிடப்பட்ட கற்பித்தல் வரிசையை குறிப்பதாகவோ, அல்லது கல்வியாளர் அல்லது பள்ளியின் கற்றல் கற்பித்தல் நோக்கங்களின் அடிப்படையில் மாணவர்களின் அனுபவங்களைப் பார்க்கிறது. 2003 ஆம் ஆண்டு ஆய்வில், ரெய்ஸ், ரெய்ஸ், லாபன், ஹோலிடே மற்றும் வாஸ்மேன் ஆகியோர் கே -12 பள்ளித் திட்டம் முழுவதும் குறிப்பிட்ட புள்ளிகளில் குறிப்பிட்ட கணித கணித உள்ளடக்கம் மற்றும் செயல்முறை இலக்குகளை கோடிட்டுக் காட்டும் தரங்களாக வெளிப்படுத்தப்பட்ட கற்றல் குறிக்கோள்களின் தொகுப்பே கலைத்திட்டமாகும் என்றனர். கல்வி நோக்கங்களை அடைவதற்கும், மதிப்பீடு செய்வதற்குமான பாடப்பொருள் உள்ளடக்கம், கற்றல்-கற்பித்தல் பொருட்கள், கற்றல்-கற்பித்தலுக்கான வளங்கள் மற்றும் செயல்முறைகளுடன் மாணவர்களின் திட்டமிட்ட தொடர்புகளை கலைத்திட்டம் உள்ளடக்குகிறது. கலைத்திட்டம் பல வகைகளாகப் பிரிக்கப்பட்டுள்ளது: வெளிப்படையான, மறைமுகமான (மறைக்கப்பட்டவை உட்பட), கல்வி சார்ந்த கலைத்திட்டம், கல்வி இணைச் செயல்பாடுகள் மற்றும் பாடங்களைச் சாரா செயல்பாடுகள் போன்றவற்றை உள்ளடக்கியுள்ளது.  
கலைத்திட்டங்கள் மிகவும் கடினமாக தரப்படுத்தப்படலாம் அல்லது உயர்நிலை பயிற்றுவிப்பாளர் அல்லது கற்பவர் சுயாட்சியை உள்ளடக்கியிருக்கலாம். பல நாடுகள் தங்கள் நாட்டிற்கா தொடக்கக்கல்வி மற்றும் இடைநிலைக் கல்விக்கான தேசிய கலைத்திட்டங்களைக் கொண்டுள்ளன.  
யுனெஸ்கோவின் சர்வதேச கல்வி பணியகம், கலைத்திட்டங்களைப் ஆராய்வதையும், அவற்றை உலகளவில் செயல்படுத்துவதைம் தங்கள் முதன்மையான நோக்கமாகக் கொண்டுள்ளன.
# கலைத்திட்டம்

## சொற்பிறப்பு

"கலைத்திட்டம்" என்ற சொல்லானது இலத்தீன் சொல்லான குர்ரேரே என்ற சொல்லிலிருந்து வந்ததாகும். இந்தச் சொல்லுக்கான பொருள் "ஒரு பந்தயத்தின் போக்கு" என்பதாக உள்ளது. குர்ரரே என்பதற்கான மூலச்சொல் "ஓடுவதற்கு", "முன்னேறிச் செல்வதற்கு" என்ற பொளைக் கொண்டுள்ளது. கல்விச் சூழலில் இந்தச் சொல்லின் முதன்முதலில் அறியப்பட்ட பயன்பாடு 1576 ஆம் ஆண்டில் பேராசிரியர் பெட்ரஸ் ராமுஸின்மரணத்திற்குப் பின் வெளியிடப்பட்ட பாரிஸ் பல்கலைக்கழகத்தின் படைப்பு புரொபெசியோ *ரெஜியாவில்* உள்ளது. இந்த சொல் பின்னர் 1582 இல் லைடன் பல்கலைக்கழக பதிவுகளில் காணப்படுகிறது. வார்த்தையானது கல்விக்கு அதிக ஒழுங்கைக் கொண்டுவருவதற்கான கால்வினிச விருப்பத்துடன் நெருக்கமாக இணைந்ததாகத் தெரிகிறது.  
பதினேழாம் நூற்றாண்டில், கிளாஸ்கோ பல்கலைக்கழகம் அதன் "படிப்பை" ஒரு "கலைத்திட்டம்" என்றும் குறிப்பிட்டது. இது 1633 ஆம் ஆண்டில் ஆங்கிலத்தில் இந்த வார்த்தையின் முதல் பயன்பாட்டை உருவாக்கியது. பத்தொன்பதாம் நூற்றாண்டில், ஐரோப்பிய பல்கலைக்கழகங்கள் வழக்கமாக தங்களின் முழுமையான படிப்பு (அறுவை சிகிச்சையில் பட்டம் போன்றவற்றிற்கு), அவற்றின் உள்ளடக்கம் இரண்டையும் குறிக்கும் சொல்லாக கலைத்திட்டம் என்ற வார்த்தையைப் பயன்படுத்தின. 1824 ஆம் ஆண்டு வாக்கில், இந்த வார்த்தை "குறிப்பாக ஒரு கல்லூரி, பல்கலைக்கழகம் அல்லது பள்ளியால் வழங்கப்படும் ஒரு குறிப்பிட்டப் படிப்பு" என்று வரையறுக்கப்பட்டது.
# கலைத்திட்டம்

## வரையறைகள் மற்றும் விளக்கங்கள்

### தொழில்முறை விளக்கங்கள்

கலைத்திட்டத்திற்கான பொதுவாக ஒப்புக் கொள்ளப்பட்ட வரையறை ஏதுமில்லை. சில செல்வாக்குமிக்க வரையறைகள் பல்வேறு கூறுகளை ஒன்றிணைத்து கலைத்திட்டத்தை பின்வருமாறு விவரிக்கின்றன:  
- இசுமித், டூயி, மற்றும் கெல்லி ஆகியோரின் கூற்றுப்படி கலைத்திட்டத்தின் நான்கு வகைகள் பின்வருமாறு வரையறுக்கப்படலாம்:  
- திட்டவட்டமான கலைத்திட்டம்: பள்ளியின் அடையாளம் காணப்பட்ட இலக்கு நிறைவேற கற்பிக்கப்பட இருக்கும் பாடங்கள் மற்றும் பள்ளி வெற்றிகரமான மாணவர்களிடம் எதிர்பார்க்கக்ககூடிய, மாணவர்கள் அடைய வேண்டிய அறிவு மற்றும் திறன்கள்  
- வெளிப்படையாகத் தெரியாத கலைத்திட்டம்: பள்ளியின் கலாச்சாரத்திலிருந்து எழக்கூடிய பாடங்கள் மற்றும் அந்த கலாச்சாரத்தை அடையாளப்படுத்தும் நடத்தை, மனப்பான்மை, மற்றும் எதிர்பார்ப்புகள் ஆகியவற்றை உள்ளடக்கிய திட்டமிடப்பாத கலைத்திட்டம்  
- மறைந்திருக்கும் கலைத்திட்டம்: திட்டமிடப்பட்டு மற்றும் ஒருங்கமைக்கப்பட்ட பள்ளியின் வேலை நடைபெறும் விதத்தால் மாணவர்கள் கற்றுக்கொள்பவை, (பள்ளியின் பணிகளைத் திட்டமிட்டவர்கள் கூட எதிர்பார்த்திராத மாற்றங்கள்)  
- தவிர்க்கப்பட்ட கலைத்திட்டம்: கலைத்திட்டத்திலிருந்து விலக்கி வைக்கப்பட்ட தலைப்புகள் மற்றும் கண்ணோட்டங்கள்  
கெர், கலைத்திட்டம் என்பது பள்ளியால் திட்டமிடப்பட்டதும் மற்றும் வழிகாட்டப்பட்டதுமான, தனிநபர்கள் அல்லது குழுவினரால் வெளிப்படுத்தப்படுகின்ற, பள்ளிக்கு உள்ளேயோ அல்லது வெளியேயோ நிகழ்த்தப்படுகின்ற அனைத்து வகையான கற்றல் சார்ந்தவையாகும் என்கிறார்.  
ஸ்மித்தின் கூற்றுப்படி, ஒரு கலைத்திட்டத்தை பின்வரும் முறையில் ஒரு ஒழுங்கு வரிசையில் வைக்கலாம்.:  
: படி 1: தேவைகளைக் கண்டறிதல்.
: படி 2: குறிக்கோள்களை உருவாக்குதல்.
: படி 3: உள்ளடக்கத்தின் தேர்வு.
: படி 4: உள்ளடக்கத்தின் அமைப்பு.
: படி 5: கற்றல் அனுபவங்களின் தேர்வு.
: படி 6: கற்றல் அனுபவங்களின் அமைப்பு.
: படி 7: எதை மதிப்பீடு செய்வது மற்றும் அதைச் செய்வதற்கான வழிகள் மற்றும் வழிமுறைகளைத் தீர்மானித்தல்.
# சந்திரசேகர கம்பரா

கம்பாராவின் நாடகங்கள் முக்கியமாக நாட்டுப்புற அல்லது புராணங்களைச் சுற்றி தற்காலப் பிரச்சினைகளுடன் ஒன்றிணைந்து, நவீன வாழ்க்கை முறையை அவரது கடினமான கவிதைகளால் ஊக்குவிக்கின்றன. அவர் அத்தகைய இலக்கியத்தின் முன்னோடியாக மாறிவிட்டார். ஒரு நாடக ஆசிரியராக அவரது பங்களிப்பு கன்னட நாடகத்திற்கு மட்டுமல்ல, பொதுவாக இந்திய நாடகத்துக்கும் குறிப்பிடத்தக்கதாகும். ஏனெனில் அவர் நாட்டுப்புற மற்றும் நவீன நாடக வடிவங்களின் கலவையை அறிந்தார்.  
2010 ஆம் ஆண்டிற்கான ஞானபீட விருது, 2011 ஆம் ஆண்டு வழங்கப்பட்டது. மேலும், சாகித்திய அகாதமி விருது, இந்திய அரசின் பத்மஸ்ரீ, கபீர் சம்மன், காளிதாஸ் சம்மன் மற்றும் பம்பா விருது உள்ளிட்ட பல மதிப்புமிக்க விருதுகள் அவருக்கு வழங்கப்பட்டுள்ளன. ஓய்வு பெற்ற பின்னர், கம்பாரா மாநிலச் சட்டமன்ற மேலவை (இந்தியா) உறுப்பினராக நியமிக்கப்பட்டார், அதில் அவர் தலையீடுகள் மூலம் குறிப்பிடத்தக்க பங்களிப்புகளை வழங்கினார்.
# சந்திரசேகர கம்பரா

## ஆரம்பகால வாழ்க்கை

மும்பை மாகாணத்தின் பெல்காம் மாவட்டத்தில் (இன்று கருநாடகாவில் ) கோடகேரி என்ற கிராமத்தில் சந்திரசேகர கம்பரா பிறந்தார். அவர் குடும்பத்தில் மூன்றாவது மகனாக இருந்தார், சகோதரர்கள் பராசப்பா மற்றும் யல்லப்பா ஆகியோர் கிராமத்தில் உள்ள கம்பாரா குடும்பத்தைச் சேர்ந்த சிறிய வீட்டில் இன்னும் வசித்து வருகின்றனர். கன்னட எழுத்தாளர்களில் குமார வியாசர், பசவர், குவெம்பு மற்றும் கோபாலகிருஷ்ண அடிகா ஆங்கில எழுத்தாளர்களில் டபிள்யூ. பி. யீட்சு, வில்லியம் சேக்சுபியர் மற்றும் பெடரிக்கோ கார்சியா லோர்க்கா ஆகியோர் அவருக்கு பிடித்தமானவர்கள்.  
தனது சொந்த மாவட்டத்தில் *சிவாபூர் கம்பர் மாஸ்டர் என்று* பிரபலமாக அறியப்பட்ட *கம்பாரா*, கோகக்கில் பள்ளிப்படிப்பை முடித்து, லிங்கராஜ் கல்லூரியில் உயர் கல்விக்காக பெலகாவிக்கு திரும்பினார். வறுமை காரணமாக, அவர் பள்ளியை விட்டு வெளியேற வேண்டியிருந்தது
# சந்திரசேகர கம்பரா

## தொழில்

சிக்காகோ பல்கலைக்கழகத்தில் கற்பிப்பதில் சிறிது காலம் கழித்து, பெங்களூர்ப் பல்கலைக்கழகத்தில் இருபது ஆண்டுகளுக்கும் மேலாக கற்பித்தார் மற்றும் ஃபுல்பிரைட் அறிஞராக இருந்தார் .  
கன்னட மொழியுடன் பாடசாலைக் கல்வியை கற்பிக்கும் ஊடகமாக வழங்குவதில் அவர் வலுவான ஆதரவாளர். இந்த நிலைப்பாட்டிற்கான அவரது நியாயம் என்னவென்றால், தாய்மொழி மட்டுமே ஒரு " அனுபவத்தை " வழங்க முடியும், இது வேறு எந்த மொழியும் கற்றல் மற்றும் கற்றலின் ஒருங்கிணைந்த பகுதியாக மக்களுக்கு "தகவல்களை" மட்டுமே தருகிறது, இது அவர்களுக்கு குறைந்த திறனைக் கொடுக்கிறது. "குழந்தையின் தாய்மொழியில் கல்வியை வழங்குவது ஒரு முக்கியமான பிரச்சினை" என்ற ஐக்கிய நாடுகள் கல்வி, அறிவியல், பண்பாட்டு நிறுவனத்தின் பரிந்துரையுடன் இது ஒத்துப்போகிறது.
# ஒளப்பமண்ணா மனை

**ஒளப்பமண்ணா மனை** (ஆங்கிலம்: Olappamanna Mana ) என்பது ஒரு பாரம்பரியக் கட்டடம் ஆகும். ஒளப்பமண்ணா என்ற பெயரிலுள்ள ஒரு நம்பூதிரி குடும்பத்தின் பரம்பரை இல்லமாகும். கேரளா கட்டடக்கலை பாணியில் கட்டப்பட்ட எட்டுகட்டு (எட்டு பிரிவுகளைக் கொண்ட ஒரு கட்டிடம் இரண்டு முற்றங்களால் இணைக்கப்பட்டிருக்கும் ) என்ற இந்தக் கட்டிடம் தென்னிந்திய மாநிலமான கேரளாவில் உள்ள பாலக்காடு மாவட்டத்தின் செறுபுலச்சேரியில், குந்திப்புழா நதிக்கரையிலுள்ள வெள்ளிநேழி என்ற கிராமத்தில் அமைந்துள்ளது. இந்த கட்டிடம் ஒற்றப்பாலம் புகைவண்டி நிலையத்திலிருந்து 24 கி.மீ தொலைவில் உள்ளது. அருகிலுள்ள விமான நிலையம் 57 கி.மீ தூரத்தில் உள்ள கோழிக்கோடு சர்வதேச விமான நிலையமாகும்
# ஒளப்பமண்ணா மனை

## விவரம்

20 ஏக்கர் நிலப்பரப்பில் அமைந்துள்ளது, இது 18 ஆம் நூற்றாண்டில் கட்டப்பட்டதாக அறியப்படுகிறது. மேலும் இது பரந்த நிலத்தால் சூழப்பட்டுள்ளது. சில பகுதிகள் பின்னர் சேர்க்கப்பட்டன, அவை சுமார் 200 ஆண்டுகள் பழமையானவை (ஏப்ரல் 2019 நிலவரப்படி). இந்த இடம் இப்போது 2006 ஆம் ஆண்டு முதல் ஒரு தங்குமிடமாக மாற்றப்பட்டுள்ளது. இது நம்பூதிரிக் குடும்பத்தின் சந்ததியினரால் நிர்வகிக்கப்படுகிறது. மேலும் கலாச்சார சுற்றுலாவை வழங்குகிறது. *ஆரம் தம்புரான்*, *பரிணயம்* மற்றும் *தன்மாத்ரா* ஆகிய மூன்று மலையாள படங்களின் முதன்மை புகைப்படம் இதன் வளாகத்தில் எடுக்கப்பட்டது.  
புகழ்பெற்ற கதகளி கலைஞரான பட்டிக்காம்தொடி ராவுண்ணி மேனனால் அடிக்கடி குறிப்பிடப்படும் இந்த வீடு, கதகளியின் மரபுகளில் ஒன்றான *கல்லுவழி சிட்டை*யை ஊக்குவிக்க அவருக்கு உதவியது. பாரம்பரியத்தை பரப்பிய கதகளி பள்ளியான ஒளப்பமண்ணா கலியோகம், இந்த வீட்டின் வளாகத்தில் இருந்து கேரள கலாமண்டலத்திற்கு இடமாற்றம் செய்யப்படும் வரை இந்த நிறுவனத்தின் நிறுவனர் வள்ளத்தோல் நாராயண மேனனால் செயல்படுத்தப்பட்டது. கேரளாவின் கலாச்சார, இலக்கிய, மொழியியல் மரபுகளை ஊக்குவித்ததாக அறியப்பட்ட இந்த வீடு பல அறிஞர்கள், கலை ஆர்வலர்கள், எழுத்தாளர்களைப் பெற்றெடுத்துள்ளது. அவர்களில் ஓ.எம்.நாராயணன் நம்பூதிரிப்பாடு (1838-1902), ஓ.எம்.நீலகண்டன் நம்பூதிரிப்பாடு (1863-1935),ஆகிய இருவரும் சமசுகிருத அறிஞர்களும் வேத ஆசிரியர்களும் ஆவர். துருவ சரிதம் கதகளி நாடக எழுதியவரும், (1890) , இராவ் பகதூர் பட்டத்தை வைத்திருப்பவரும் தமிழ்நாடு சட்ட மேலவை உறுப்பினருமான ஓ.எம்.வாசுதேவன் நம்பூதிரிப்பாடு, (1881-1926), சாகிதி என்ற மலையாள கவிதைகளுக்கான பிரத்யேகமான ஒரு பத்திரிகை வெளியீட்டாளரான ஓ.எம். பரமேஸ்வரன் நம்பூதிரிப்பாடு (1899-1942), ரிக் வேதத்தை மலையாளத்தில் மொழிபெயர்த்த சமசுகிருத அறிஞரும், கதகளியின் நாடகமான *ஸ்னபகா யோஹன்னனின்* ஆசிரியருமான ஓ.எம்.சி நாராயணன் நம்பூதிரிப்பாடு (1910-1989) , பிரபல மலையாள கவிஞர் மற்றும் கேந்திரா சாகித்ய அகாடமி மற்றும் கேரள விருதுகள் உட்பட பல கௌரவங்களைப் பெற்ற ஒளப்பமண்ணா, என்று அழைக்கப்படும் எம். சுப்பிரமணியன் நம்பூதிரிப்பாடு (1923-2000) போன்றவர்கள் குறிப்பிடத்தக்கவர்கள். , ஓ.எம். அனுஜன் (1928–), கவிஞரும், கதகளி நிபுணரும், கல்வியாளருமான ஓ.எம். அனுஜன் (1928–) சிறுவர் இலக்கியத்தின் புகழ்பெற்ற எழுத்தாளர் சுமங்கலா என நன்கு அறியப்பட்ட லீலா நம்பூதிரிப்பாடு (1934–) ,ஒளப்பமண்ணா குடும்பத்தின் சந்ததியில் வந்த பிரபல மனநல மருத்துவர் டாக்டர்.ஓ.என்.வாசுதேவன் (1940-2002) போன்றோரும் இங்கிருந்து வந்தவர்கள். புகழ்பெற்ற கருநாடக இசைக்கலைஞரான செம்பை வைத்தியநாத பாகவதர் இந்த வீட்டில் கற்பித்ததாகவும் கூறப்பட்டது.  
இந்த வீட்டைப் பற்றி என்.பி. விஜயகிருஷ்ணன் என்பவர் ஒரு புத்தகம் எழுதியுள்ளார். இது குடும்ப உறுப்பினர்களின் வரலாறு, கட்டிடக்கலை, சமூக-கலாச்சார பங்களிப்புகளை விவரிக்கிறது; இந்த புத்தகத்தில் ஞானபீட பரிசு பெற்ற எம்.டி.வாசுதேவன் நாயர் எழுதிய முன்னுரையும் இடம் பெற்றுள்ளது.
# ஒளப்பமண்ணா மனை

## இருப்பிடம்

இந்தக் கட்டிடம் ஒற்றப்பாலம்-மண்ணார்க்காடு சாலையில், வெள்ளிநேழியில், மாவுள்ளிபறம்பு அய்யப்பன் கோயிலுக்கு அருகில், அம்பாடி-பாறா சாலையில் அமைந்துள்ளது. இந்த கட்டிடம் ஒற்றப்பாலம் புகைவண்டி நிலையத்திலிருந்து 24 கி.மீ தொலைவில் உள்ளது. அருகிலுள்ள விமான நிலையம் 57 கி.மீ தூரத்தில் உள்ள கோழிக்கோடு சர்வதேச விமான நிலையமாகும்
# விந்தா கரந்திகர்

**கோவிந்த் விநாயக் கரந்திகர்** (ஆங்கிலம்: Govind Vinayak Karandikar ) (பிறப்பு: 23 ஆகஸ்ட் 1918 &nbsp; - இறப்பு: 14 மார்ச் 2010), **விந்தா** என நன்கு அறியப்பட்ட இவர் நன்கு அறியப்பட்ட மராத்தி கவிஞரும், எழுத்தாளரும், இலக்கிய விமர்சகரும் மற்றும் மொழி பெயர்ப்பாளருமாவார்.
# விந்தா கரந்திகர்

## ஆரம்பகால வாழ்க்கை

கரந்திகர் 1918 ஆகஸ்ட் 23 அன்று மகாராட்டிராவின் தேவ்காட் தாலுகாவின் சிந்துதுர்க் மாவட்டத்தில் உள்ள தலவாலி என்ற கிராமத்தில் பிறந்தார்.
# விந்தா கரந்திகர்

## படைப்புகள்

கரந்திகரின் கவிதைப் படைப்புகளில் *எசுவேதகங்கா* (வியர்வை ஆறு) (1949), *மிருத்கந்தா* (1954), துருபத் (1959), *ஜடக்* (1968), மற்றும் *விருபிகா* (1980) ஆகியவை அடங்கும். தனது தேர்ந்தெடுக்கப்பட்ட கவிதைகள், *சன்கிதா* (1975) மற்றும் *அதிமையா* (1990) இரண்டும் தொகை நூல்களாக வெளியிடப்பட்டன. குழந்தைகளுக்கான அவரது கவிதைப் படைப்புகளில் *இரானிசா பேக்* (1961), *சசையாச்சே கான்* (1963), மற்றும் *பரி கா பரி* (1965) ஆகியவை அடங்கும். கரந்கரின் மராத்தி கவிதைகளில் சோதனை என்பது ஒரு அம்சமாக உள்ளது. அவர் தனது சொந்த கவிதைகளையும் ஆங்கிலத்தில் மொழிபெயர்த்தார், அவை விநதா கவிதைகள் (1975) என வெளியிடப்பட்டன. ஞானேஸ்வரி, மற்றும் அம்ருதானுபா என்ற பழைய மராத்தி இலக்கியங்களை நவீனப்படுத்தினார்.  
ஒரு முக்கிய மராத்தி கவிஞராக இருந்ததைத் தவிர, கரந்திகர் மராத்தி இலக்கியத்திற்கு ஒரு கட்டுரையாளராகவும், விமர்சகராகவும் மற்றும் மொழிபெயர்ப்பாளராகவும் பங்களித்துள்ளார். அரிஸ்டாட்டில் கவிதைகள் மற்றும் ஷேக்ஸ்பியரின் கிங் லியர் ஆகியவற்றை மராத்தியில் மொழிபெயர்த்தார். *கரந்திகரின்* சிறு கட்டுரைகளின் தொகுப்புகளில் *எசுபர்சாச்சி பால்வி* (1958) மற்றும் *ஆகாசா ஆர்த்* (1965) ஆகியவை அடங்கும். *பரம்பரா அனி நவதா* (1967), அவரது பகுப்பாய்வு மதிப்புரைகளின் தொகுப்பாகும்.  
கவிஞர்களான வசந்த் பாபட், விந்தா கரந்திகர் மற்றும் மங்கேசு பத்கோங்கர் ஆகிய மூவரும் மகாராட்டிராவின் பல்வேறு நகரங்களில் தங்கள் கவிதைகளை பல ஆண்டுகளாக பொதுமேடைகளில் வழங்கினர். வசந்த் பாபட் மற்றும் பத்கோங்கருடன் இணைந்து, கரந்திகர் 1960 கள் மற்றும் 1970 களில் மகாராட்டிரா முழுவதும் கவிதைகளை பரப்பினார். அல்கொன்கின் சுற்று அட்டவணைக்குப் பின் தளர்வாக வடிவமைக்கப்பட்ட "முர்கி கிளப்" என்ற மராத்தி இலக்கியக் குழுவில் உறுப்பினராகவும் இருந்தார். கரந்திகரைத் தவிர, வசந்த் பாபட், மங்கேசு பத்கோன்கர், கங்காதர் கட்கில், சதானந்த் ரீஜ் மற்றும் ஸ்ரீ பு பகவத் ஆகியோர் இதில் அடங்குவர். அவர்கள் பல ஆண்டுகளாக ஒவ்வொரு மாதமும் சந்தித்து ஒருவருக்கொருவர் கலந்துரையாடலிலும், இலக்கிய நகைச்சுவைகளிலும் ஈடுபட்டனர்.
# விந்தா கரந்திகர்

## விருதுகள்

2006 ஆம் ஆண்டில் 39 வது ஞானபீட விருது அவருக்கு வழங்கப்பட்டது. இது இந்தியாவின் மிக உயர்ந்த இலக்கிய விருதாகும். விஷ்ணு சகரம் காண்டேகர் (1974) மற்றும் விஷ்ண வாமன் சிர்வாத்கர் ( குசுமாகரசு ) (1987) ஆகியோருக்குப் பிறகு ஞானபீட விருதை வென்ற மூன்றாவது மராத்தி எழுத்தாளர் கிரந்திகர் ஆவார். அவரது இலக்கியப் பணிகளுக்காக கேசவாசுத் பரிசு, சோவியத்நாட்டின் நேரு இலக்கிய விருது, கபீர் சம்மன், மற்றும் 1996 இல் சாகித்ய அகாதமி பெல்லோஷிப் உள்ளிட்ட பல் வேறு சில விருதுகளையும் பெற்றார்.
# விந்தா கரந்திகர்

## இறப்பு

விந்தா கரந்திகர் 2010 மார்ச்14 அன்று தனது 91 வயதில் மும்பையில் ஒரு இறந்தார்.
# எகிப்தின் முதல் வம்சம்

நிறுவிய நார்மெர் கற்பலகை]]
**எகிப்தின் முதல் வம்சம்** (**First Dynasty of Egypt** அல்லது **Dynasty I**) பண்டைய எகிப்தை கிமு 3100 முதல் கிமு 2900 முடிய 200 ஆண்டுகள் ஆண்டது. இம்முதல் வம்ச மன்னர் நார்மெர் ஆட்சியில் மேல் எகிப்தின் நிலப்பரப்புகளையும், கீழ் எகிப்தின் நிலப்பரப்புகளையும் ஒன்றிணைத்து பண்டைய எகிப்து இராச்சியம் நிறுவப்பட்டது. இவ்வம்சத்தினர் ஆட்சியின் போது பாபிரஸ் எனும் காகிதம் கண்டுபிடிக்கப்பட்டது.  
முதல் வம்ச மன்னர்களின் ஆட்சியில் பண்டைய எகிப்தின் தலைநகராக தினீஸ் நகரம் விளங்கியது. 2013-இல் மேற்கொள்ளப்பட்ட கதிரியக்ககரிமக் காலக்கணிப்பின் படி, எகிப்தின் முதல் வம்சத்தின் இரண்டாம் பார்வோன் ஹோர்-அகா-வின் ஆட்சிக் காலம் (கிமு 3218–3035) முதல் துவங்குவதாக கணிக்கப்பட்டுள்ளது.
# எகிப்தின் முதல் வம்சம்

## எகிப்தின் முதல் வம்ச ஆட்சியாளர்கள்

பண்டைய எகிப்தின் வரலாற்றின் படி, எகிப்தின் முதல் வம்சத்தின் ஆட்சியாளர்கள் கீழ் வருமாறு:
| பெயர் | உருவம் | குறிப்புகள் | ஆட்சிக் காலம் |  |
| --- | --- | --- | --- | --- |
| நார்மெர் | <></> | கீழ் எகிப்தையும், மேல் எகிப்தையும் ஒன்றிணைத்தவராக கருதப்படுகிறார். | <>கிமு 3100</> |  |
| ஹோர்-ஆகா | <></> | <>கிமு 3050 </> |  |  |
| ஜெர் | <></> | <>54 ஆண்டுகள்</> |  |  |
| ஜெத் | <></> | பட்டத்து அரசி மெர்நெய்த் | <>10 ஆண்டுகள்</> |  |
| டென் | <></> | இரு முடிகள் அணிந்தவன் | <>42 ஆண்டுகள் | <>10 ஆண்டுகள்</> |
| செமெர்கெத் | <></> | கிரேக்கப் பெயர்: *செமெம்பிசெஸ்*. | <>8½ ஆண்டுகள் அகழாய்வில் கண்டெடுக்கப்பட்ட பலெர்மோ கல்லின் குறிப்புகள் மூலமே எகிப்தின் முதல் வம்சத்தின் நான்கு ஆட்சியாளர்களின் வரலாற்றுக் குறிப்புகள் மட்டுமே அறியமுடிகிறது.  
==படக்காட்சிகள்==  
==மனித பலி==
முதல் வம்சத்தின் பார்வோன்கள் இறப்பின் ஈமச்சடங்கின் போது நரபலி இடுவது வழக்கமாக இருந்தது.
இறந்த மன்னர்களின் சவத்தை பெரும் கல்லறை கட்டி அடக்கம் செய்யும் போது, கழுதை போன்ற சில விலங்கினங்களையும் பலி கொடுத்தனர்.  
மறு உலக வாழ்க்கையின் பொருட்டு பார்வோன் டிஜெர் கல்லறையில் 338 மனிதர்கள் மற்றும் விலங்குகள் பலி கொடுத்திருப்பது தொல்லியல் ஆய்வுகள் வெளிப்பட்டுள்ளது. என்ன காரணத்தினாலோ இம்முதல் வம்ச மன்னர்களின் காலத்திற்குப் பின்னர் பார்வோன்களின் கல்லறையில் நரபலி மற்றும் விலங்களை பலி கொடுப்பதை நிறுத்தப்பட்டது.  
==இதனையும் காண்க==
* நார்மெர் கற்பலகை
* பாபிரஸ் (காகிதம்)
* பண்டைய எகிப்திய அரசமரபுகள்
* எகிப்தின் வரலாறு
* எகிப்திய பார்வோன்கள்
= |  |
# சிறீவிஜயத்தின் மீதான சோழப் படையெடுப்பு

**சிறீவிஜயத்தின் மீதான சோழப் படையெடுப்பு** (*Chola invasion of Srivijaya)* என்பது 1025 ஆம் ஆண்டில், தென்னிந்தியாவின் தமிழ்நாட்டைச் சேர்ந்த சோழ மன்னன் முதலாம் இராசேந்திர சோழன், கடல்சார் தென்கிழக்காசியாவில் சிறீவிஜயம் நகரத்தின் மீது கடற்படைத் தாக்குதல்களை நடத்தியதைக் குறிப்பதாகும். இவர் சிறீவிஜயத்திலிருந்து கடாரம் (நவீன கெதாவை) வரைச் சென்று அதைக் கைப்பற்றி சிறிது காலம் ஆக்கிரமித்தார். சிறீவிஜயாவுக்கு எதிரான இராசேந்திரனின் கடற்படை பயணம் இந்தியாவின் வரலாற்றில் ஒரு தனித்துவமான நிகழ்வாகவும். தென்கிழக்கு ஆசியா நாடுகளுடனான அமைதியான உறவுகளாகவும் இருந்தது. மலேசியா மற்றும் இந்தோனேசியாவில் பல இடங்கள் மீது சோழ வம்சத்தைச் சேர்ந்த இராசேந்திர சோழன் படையெடுத்தார். சோழர் படையெடுப்பு மணிகிராம், அயயவோல் மற்றும் ஐநூற்றுவர் போன்ற தமிழ் வணிக சங்கங்களை தென்கிழக்காசியாவிற்கு விரிவுபடுத்தியது. சோழர் படையெடுப்பு சிறீவிஜயத்தின் சைலேந்திர வம்சத்தின் வீழ்ச்சிக்கு வழிவகுத்தது. சோழர் படையெடுப்பு 1025 ஆம் ஆண்டில் சுமாத்திராவிலிருந்து இந்தியா மற்றும் திபெத்துக்கு வந்த சிறந்த பௌத்த அறிஞர் அதிசரின் பயணத்துடன் ஒத்துப்போகிறது. முதலாம் இராசேந்திர சோழனின் பயணம் பற்றிய குறிப்புகள் இடைக்கால மலாய் நாளேடான செஜரா மெலாயாவில் ராஜா சுலன் என சிதைந்த வடிவத்தில் குறிப்பிடப்பட்டுள்ளது, மேலும் மலாய் இளவரசர்களுக்கு பேராக்கின் ராஜா சுலன் போன்ற சோலன் அல்லது சுலானுடன் முடிவடையும் பெயர்கள் உள்ளன.
# சிறீவிஜயத்தின் மீதான சோழப் படையெடுப்பு

## பின்னணி

சிறீவிஜயத்தின் பகிரப்பட்ட வரலாற்றில், பண்டைய இந்தியா மற்றும் இந்தோனேசியா உடன் அந்நாடு நட்பு மற்றும் அமைதியான உறவுகளை கொண்டுள்ளது. எனவே இந்த இந்திய படையெடுப்பு ஆசிய வரலாற்றில் ஒரு தனித்துவமான நிகழ்வாகும். 9 மற்றும் 10 ஆம் நூற்றாண்டுகளில், சிறீவிஜயம் வங்காளத்தின் பாலப் பேரரசுடன் நெருங்கிய உறவைப் பேணி வந்துள்ளது. சிறீவிஜயத்தின் மகாராஜா பாலபுத்ரன் என்பவர் பாலப் பிரதேசத்தில் உள்ள நாளந்தா மகாவிகாரத்தில் ஒரு மடத்தை அர்ப்பணித்ததாக 860 நாளந்தா கல்வெட்டு பதிவு செய்கிறது. முதலாம் முதலாம் இராஜராஜ சோழரின் ஆட்சியில் சிறீவிஜயத்திற்கும் தென்னிந்திய சோழ வம்சத்துக்கும் இடையிலான உறவு நட்பாக இருந்தது. பொ.ச. 1006-ல் சைலேந்திர வம்சத்தைச் சேர்ந்த ஒரு சிறீவிஜய மகாராஜா - மன்னர் மாரவிஜயத்துங்கவர்மன் - துறைமுக நகரமான நாகப்பட்டினத்தில் சூடாமணி விகாரத்தைக் கட்டினார் . இருப்பினும், முதலாம் இராசேந்திர சோழனின் ஆட்சியின் போது, சோழர்கள் சிறீவிஜய நகரங்களைத் தாக்கியதால் உறவுகள் மோசமடைந்தன.  
சோழர்கள் கடல் கொள்ளை மற்றும் வெளிநாட்டு வர்த்தகம் இரண்டிலிருந்தும் பயனடைந்ததாக அறியப்படுகிறது. சில நேரங்களில் சோழர் கடற்படை தென்கிழக்கு ஆசியா வரை வெளிப்படையான கடல் கொள்ளை மற்றும் வெற்றிக்கு வழிவகுத்தது. மலாக்கா நீரிணை மற்றும் சுண்டா நீரிணை என்ற இரண்டு முக்கிய கடற்படை சாக் புள்ளிகளைக் கட்டுப்படுத்திய சிறீவிஜயம் அந்த நேரத்தில் ஒரு பெரிய வர்த்தக சாம்ராஜ்யமாக இருந்தது. அது வலிமையான கடற்படை சக்திகளைக் கொண்டிருந்தது. மலாக்கா நீரிணையின் வடமேற்கு திறப்பு தீபகற்பத்தில் உள்ள கெடாவிலிருந்தும், சுமாத்ரா பக்கத்தில் உள்ள பன்னாயிலிருந்தும் கடற்படைகளை அது கட்டுப்படுத்தியது. அதே நேரத்தில் மலாயு (ஜம்பி) மற்றும் பலம்பாங் ஆகியவை அதன் தென்கிழக்கு திறப்பையும் சுந்தா நீரிணையையும் கட்டுப்படுத்தின. அவர்கள் கடற்படை வர்த்தக ஏகபோகத்தை கொண்டிருநதனர். இது அவர்களின் கடல் வழியாக செல்லும் எந்தவொரு வர்த்தக கப்பல்களையும் தங்கள் துறைமுகத்திற்குள் வந்து செல்லும்படி கட்டாயப்படுத்தியது, இல்லையெனில் கொள்ளையடிக்கப்பட்டது.
# போகன்வில் தன்னாட்சிப் பகுதி

**போகன்வில்** (*Bougainville* தோக் பிசின்: *Bogenvil*), அதிகாரபூர்வமாக **போகன்வில் தன்னாட்சிப் பகுதி** (*Autonomous Region of Bougainville*) என்பது பப்புவா நியூ கினியின் ஒரு தன்னாட்சிப் பகுதி ஆகும். இப்பகுதியின் பெரிய தீவு போகன்வில் தீவு ஆகும். இத்தீவை விட, புக்கா தீவு மற்றும் வேறு பல தீவுகளும், தீவுத்திடல்களும் இப்பகுதியில் உள்ளன. புக்கா இதன் தற்காலிகத் தலைநகராகும். ஆனாலும், அராவா நகரத்தை எதிராலத் தலைநகராக மாற்ற முடிவு செய்யப்பட்டுள்ளது.  
2011 இல், இப்பகுதியின் மக்கள்தொகை அண்ணளவாக 250,000 ஆக இருந்தது. தோக் பிசின் என்ற கலப்பு மொழி இணைப்பு மொழியாக அதிகம் பேசப்படுகிறது. அத்துடன், பல ஆத்திரனேசிய, கிழக்கு-ஆத்திரனேசிய மொழிகளும் பேசப்படுகின்றன. இப்பகுதியில் உள்ள பல பொலினேசிய பிராந்தியங்களில் பொலினேசிய மொழிகளும் பேசப்படுகின்றன. போகன்வில் தீவு. புக்கா தீவு ஆகியன புவியியல் ரீதியாக கொலமன் தீவுக்கூட்டத்தைச் சேர்ந்தவையாகும். ஆனாலும், இவை சொலமன் தீவுகள் என்ற தனிநாட்டில் இருந்து அரசியல்ரீதியாகப் பிரிக்கப்பட்டுள்ளன. வரலாற்றுரீதியாக, இப்பகுதி **வடக்கு சொலமன்கள்** என அழைக்கப்படுகின்றது.  
போகன்வில் பகுதியில் மனிதர்கள் குறைந்தது 29,000 ஆண்டுகளாக வசித்து வருகின்றனர். குடியேற்றக் காலத்தில் இப்பகுதி செருமனியர்கள், ஆத்திரேலியர்கள், சப்பானியர்கள், மற்றும் அமெரிக்கர்களால் பல்வேறு காலகட்டங்களில் கைப்பற்றப்பட்டு நிர்வகிக்கப்பட்டது. போகன்வில் என்ற பெயர் 1768 ஆம் ஆண்டில் இப்பகுதிக்கு வந்த பிரெஞ்சு கடற்படைத் தளபதி லூயி ஆன்டன் டி போகன்வில் என்பவரின் பெயரால் இப்பகுதி போகன்வில் என அழைக்கப்படுகிறது.  
போகன்வில்லுக்கான பிரிவினைக் கோரிக்கை 1960களில் இருந்து முன்னெடுக்கப்பட்டு வந்துள்ளது. 1975 இல் பப்புவா நியூ கினி ஆத்திரேலியாவிடம் இருந்து விடுதலை அடைவதற்கு சிறிது காலத்திற்கு முன்னர் வடக்கு சொலமன்கள் குடியரசு என்ற பெயரில் இப்பகுதிக்கு விடுதலை அறிவிக்கப்பட்டது. ஆனாலும் அடுத்த ஆண்டில் இது பப்புவா நியூ கினியுடன் இணைக்கப்பட்டது. போகன்வில் உள்நாட்டுப் போரில் (1988–1998) 20,000 பேர் வரையில் இறந்துள்ளனர். அதன் பின்னர், போகன்வில் தன்னாட்சிப் பகுதி அமைக்கப்பட்டது.  
2019 நவம்பர்-திசம்பரில், இங்கு முழுமையான விடுதலைக்கான பொது வாக்கெடுப்பு நடத்தப்பட்டது. இவ்வாக்கெடுப்பில், 98.31% மக்கள் விடுதலைக்கு ஆதரவாக வாக்களித்தனர்.
# நிர்மல் வர்மா

**நிர்மல் வர்மா** (ஆங்கிலம்: Nirmal Verma) (பிறப்பு: 3 ஏப்ரல் 1929 இறப்பு: 25 அக்டோபர் 2005)இவர் ஒரு இந்தி எழுத்தாளரும், புதின ஆசிரியரும், செயபாட்டாளரும் மொழிபெயர்ப்பாளரும் ஆவார். இந்தி இலக்கியமான 'நய் கஹானி'யின் (புதிய கதை) முன்னோடிகளில் ஒருவர் என்ற பெருமை அவருக்கு உண்டு. இதில் அவரது முதல் கதைத் தொகுப்பான *பரிண்டே* (பறவைகள்) என்பது முதல் எழுத்தாகக் கருதப்படுகிறது.  
ஐம்பதாண்டுகளாக நீடித்த அவரது வாழ்க்கையில், கதை, பயணக் குறிப்பு மற்றும் கட்டுரைகள் போன்ற பல்வேறு வகையான இலக்கியங்களில், ஐந்து புதினங்கள், எட்டு சிறுகதைத் தொகுப்புகள் மற்றும் புனைகதை அல்லாத ஒன்பது புத்தகங்கள், கட்டுரைகள் மற்றும் பயணக் குறிப்புகள் உட்பட பலவற்றை எழுதியுள்ளார்.
# நிர்மல் வர்மா

## சுயசரிதை

நிர்மல் வர்மா, 1929 ஏப்ரல் 3 அன்று சிம்லாவில் பிறந்தார். அங்கு அவரது தந்தை பிரித்தானிய இந்திய அரசாங்கத்தின் பணியில் அதிகாரியாக பணியாற்றினார். அவர் தனது எட்டு உடன்பிறப்புகளில் ஏழாவது குழந்தையாக இருந்தார். அவரது சகோதரர்களில் இராம்குமார் என்பவர் இந்தியாவின் மிகச் சிறந்த கலைஞர்களில் ஒருவராவார். இவர் ககன் கில் என்பவரை மணந்தார்.  
1950 களின் முற்பகுதியில் ஒரு மாணவர் பத்திரிகைக்காக தனது முதல் கதையை எழுதினார். தில்லி பல்கலைக்கழகத்தின் புனித ஸ்டீபன் கல்லூரியில், வரலாற்றில் முதுகலை பட்டப்படிப்பை முடித்தார். அதன்பிறகு தில்ல்லியில் கற்பித்தல் பளியிலும், பல்வேறு இலக்கிய இதழ்களுக்கு எழுதவும் தொடங்கினார்.  
அவரது மாணவர் நாட்களிலேயே அவரது செயல்பாட்டுச் சாதனை தெரிந்தது; 1947-48ல், டெல்லியில் நடந்த மகாத்மா காந்திஜியின் காலை பிரார்த்தனைக் கூட்டங்களில் அவர் தவறாமல் கலந்து கொண்டார். அவர் இந்திய பொதுவுடமைக் கட்சியின் அட்டை வைத்திருந்த உறுப்பினராக இருந்தபோதிலும், சோவியத் அங்கேரி மீது படையெடுத்த பின்னர் 1956 இல் அவர் ராஜினாமா செய்தார். இந்திய இலக்கியக் காட்சிக்கு ஒரு புதிய பரிமாணத்தைச் சேர்த்த அவரது கதைகளில் மிகவும் செயல்பாடுகள் விரைவில் பிரதிபலிக்கப்படவிருந்தன. .  
அவர் பிராகா நகரில் 10 ஆண்டுகள் தங்கியிருந்தார். அங்கு நவீன செக் குடியரசு எழுத்தாளர்களான கரேல் கபெக், மிலன் குண்டேரா, மற்றும் போகுமில் கராபல் போன்றவர்களது படைப்புகள் இந்திக்கு மொழிபெயர்க்கும் திட்டத்தைத் தொடங்க ஓரியண்டல் நிறுவனம் அழைத்தது. இதற்காக அவர் செக் மொழியையும் கற்றுக் கொண்டார். மேலும் பிராகா வசந்த்தத்தின் விளைவாக 1968 இல் நாடு திரும்புவதற்கு முன்பு பாரம்பரியமிக்க ஒன்பது உலக இலக்கியங்களை இந்திக்கு மொழிபெயர்த்தார்.  
பிராகா நகரில் அவர் தங்கியிருந்த காலத்தில் அவர் ஐரோப்பா முழுவதும் பரவலாகப் பயணம் செய்தார். இதன் விளைவாக சீரோன் பர் சாந்தினி (1962), கர் பாரிசு மெய்ன் (1970) மற்றும் துந்த் சே உத்தி துன் மற்றும் அவரது முதல் நாவல் உட்பட ஏழு பயணக் குறிப்புகள் பிராகாவில் தனது மாணவ நாட்களை அடிப்படையாகக் கொண்டு, "வீ தின்" (அந்த நாட்கள்) (1964) என்பதை எழுதினார். பிராகா திரும்பியதும், அவர் பொதுவுடமையால் ஏமாற்றமடைந்து பின்னர் இந்திய நெருக்கடி நிலைக்கு எதிராக குரல் கொடுத்தார். மேலும் திபெத்திய சுதந்திர இயக்கத்திற்கான வழக்கறிஞராக இருந்தார். அவரது அடுத்தடுத்த எழுத்து, இந்திய மரபுகளை அவர் மறுபரிசீலனை செய்வதை பிரதிபலித்தது.  
1980–83 வரை, போபாலின் பாரத் பவனில் நிரலா பதிப்பின் படைப்பை எழுதும் தலைவராக வர்மா பணியாற்றினார். 1988-90ல் சிம்லாவில் யஷ்பால் கிரியேட்டிவ் ரைட்டிங் சேரின் இயக்குநராக இருந்தார். குமார் ஷாஹானி இயக்கிய அவரது கதையை அடிப்படையாகக் கொண்ட ஒரு படம், மாயா தர்பன் (1972), சிறந்த படத்திற்கான பிலிம்பேர் விமர்சகர்கள் விருதை வென்றது.  
அவர் 2005 அக்டோபர் 25 அன்று புதுதில்லியில் காலமானார்.
# நிர்மல் வர்மா

## விருதுகள் மற்றும் மைல்கற்கள்

- 1999 இல் ஞானபீட விருது, இந்திய எழுத்தாளர்களுக்கான மிக உயர்ந்த இலக்கிய விருது.
- ஏழு சிறுகதைகளின் தொகுப்பான 'காவ்வே கௌர் கலா பானி' 1985 இல் சாகித்ய அகாடமி விருதை வென்றது.
- 2002 இல் பத்ம பூஷண் .
- பாரத் அவுர் ஐரோப்பா: பிரதிசுருதி கே சேத்ரா (1991) என்ற அவரது கட்டுரை புத்தகத்திற்காக ஞானபீட அறக்கட்டளையின் "முர்திதேவி விருது".
- ஊடகவியல் -2003 கலைக்கான நடுவர் குழு உறுப்பினர் லெட்ரே யுலிஸஸ் விருது .
- அவர் ஆசிய ஆய்வுகளுக்கான சர்வதேச நிறுவனத்தில் சக ஊழியராக இருந்தார்.
- அமெரிக்க காங்கிரசின் நூலகம் அதன் சேகரிப்பில் நிர்மல் வர்மாவின் பெரும்பாலான படைப்புகளை பட்டியலிடுகிறது.
- இந்தியாவின் மிக உயர்ந்த இலக்கிய விருது, வாழ்நாள் சாதனையாளர், 2005 இல் சாகித்திய அகாதமி பெல்லோஷிப் .
- 1988 ஆம் ஆண்டில் லண்டனில் உள்ள ரீடர்ஸ் இன்டர்நேஷனல் தனது "வேர்ல்ட் எல்சுவேர்" என்ற புத்தகத்தை வெளியிட்டபோது, பிபிசி அவரது வாழ்க்கை மற்றும் படைப்புகள் குறித்த ஒரு திரைப்படத்தை ஒளிபரப்பியது.
- செவாலியே விருது (பிரான்ஸ்) 2005
# அலி சர்தார் சாப்ரி

** அலி சர்தார் சாப்ரி ** (ஆங்கிலம்: Ali Sardar Jafri) (பிறப்பு: 29 நவம்பர் 1913 - இறப்பு: 1 ஆகஸ்ட் 2000 ) இவர் ஒரு உருது மொழியின் இந்திய எழுத்தாளராவார். அவர் ஒரு கவிஞரும், விமர்சகரும் மற்றும் திரைப்பட பாடலாசிரியராகவும் இருந்தார்.
# அலி சர்தார் சாப்ரி

## சுயசரிதை

அலி சர்தார் சாப்ரி உத்தரபிரதேசத்தின் பால்ராம்பூரில் பிறந்தார், அங்கு அவர் தனது ஆரம்ப ஆண்டுகளை கழித்தார். ஜோசு மாலிகாபாடி, சிகர் மொராதாபாடி மற்றும் பிராக் கோரக்புரி ஆகியோர் அவரது ஆரம்பகால தாக்கங்கள். 1933 ஆம் ஆண்டில், அவர் அலிகார் முஸ்லீம் பல்கலைக்கழகத்தில் (AMU) சேர்ந்தார். அங்கு அவர் விரைவில் பொதுவுடமை சித்தாந்தத்தை வெளிப்படுத்தினார். மேலும் 1936 இல் 'அரசியல் காரணங்களுக்காக' அவர் பல்கலைக்கழகத்திலிருந்து வெளியேற்றப்பட்டார். இருப்பினும், அவர் தில்லி பல்கலைக்கழகத்தின் சாகிர் உசேன் கல்லூரியில் ( தில்லி கல்லூரி ) 1938 இல் பட்டம் பெற்றார். ஆனால் அவரது லக்னோ பல்கலைக்கழகத்தில் அவரது முதுகலை படிப்புகள் 1940-41ல் போருக்கு எதிரான கவிதைகளை எழுதியதற்காக கைது செய்யப்பட்டதைத் தொடர்ந்து முன்கூட்டியே முடிவடைந்தன. இந்திய தேசிய காங்கிரசின் அரசியல் நடவடிக்கைகளில் பங்கேற்றதற்காக பல்கலைக்கழக மாணவர் சங்கத்தின் செயலாளராக தேர்ந்தெடுக்கப்பட்டார்.
# அலி சர்தார் சாப்ரி

## சுயசரிதை

### இலக்கிய வாழ்க்கை

சாப்ரி தனது இலக்கிய வாழ்க்கையை 1938 இல் தனது முதல் சிறுகதைத் தொகுப்பான *மன்சில்* (இலக்கு) என்பதை வெளியிட்டதன் மூலம் தொடங்கினார். அவரது முதல் கவிதைத் தொகுப்பு *பர்வாசு* (விமானம்) 1944 இல் வெளியிடப்பட்டது. 1936 இல், லக்னோவில் நடந்த முற்போக்கு எழுத்தாளர்கள் இயக்கத்தின் முதல் மாநாட்டிற்கு தலைமை தாங்கினார். பின்னர் அவர் தனது வாழ்நாள் முழுவதும் அவர்களின் அடுத்தடுத்த கூட்டங்களுக்கும் தலைமை தாங்கினார். 1939 ஆம் ஆண்டில், முற்போக்கு எழுத்தாளர்கள் இயக்கத்திற்கு அர்ப்பணித்த ஒரு இலக்கிய இதழான *நயா அதாப்பின்* இணை ஆசிரியரானார். இது 1949 வரை தொடர்ந்து வெளியிடப்பட்டது.  
அவர் பல சமூக, அரசியல் மற்றும் இலக்கிய இயக்கங்களில் ஈடுபட்டார். மும்பை மாநில முதல்வரான மொரார்ஜி தேசாயின் எச்சரிக்கைகள் இருந்தபோதிலும், 1949 ஜனவரி 20 ஆம் தேதி, பிவாண்டியில் ஒரு (பின்னர் தடைசெய்யப்பட்ட) முற்போக்கான உருது எழுத்தாளர்கள் மாநாட்டை ஏற்பாடு செய்ததற்காக கைது செய்யப்பட்டார்; மூன்று மாதங்களுக்குப் பிறகு, அவர் மீண்டும் கைது செய்யப்பட்டார்.  
ஐம்பதாண்டுகளாக நீடித்த அவரது இலக்கிய வாழ்க்கையின் போது, சாப்ரி தனது சொந்த எழுத்துகளுடன் கபீர், மீர், கலிப் மற்றும் மீராபாய் ஆகியோரின் தொகுப்புகளையும் திருத்தியுள்ளார். அவர் இந்திய மக்கள் நாடக சங்கத்திற்காக இரண்டு நாடகங்களையும் எழுதினார். *கபீர், இக்பால் மற்றும் சுதந்திரம்* என்ற ஆவணப்படம் மற்றும் இரண்டு தொலைக்காட்சி தொடர்களைத் தயாரித்தார். வாழ்க்கை மற்றும் படைப்புகளின் அடிப்படையில் 20 ஆம் நூற்றாண்டின் ஏழு உருது கவிஞர்கள் அவரை தனிப்பட்ட முறையில் அறிந்திருந்தனர். பைஸ் அகமத் பைஸ், பிராக் கோரக்புரி, ஜோசு மாலிகாபாடி, மசாசு, கசுரத் மோகானி, மக்தூம் மொகைதீன் மற்றும் சிகர் மொராதாபாடி; மற்றும் *மெக்பில்-இ-யாரன்*, அதில் அவர் பல்வேறு தரப்பு மக்களை பேட்டி கண்டார். இரண்டு தொடர்களும் மிகப்பெரிய வெகுசன வரவேற்பைக் கொண்டிருந்தன. மேலும், அவர் தனது சுயசரிதையும் வெளியிட்டார். அவர் இந்திய துணைக் கண்டத்தின் முன்னணி உருது இலக்கிய இதழ்களில் ஒன்றான *குப்தாகுவின்* ஆசிரியராகவும் வெளியீட்டாளராகவும் இருந்தார்.
<sup data-ve-ignore="true">&#x5B; *<span title="This claim needs references to reliable sources. (April 2018)">மேற்கோள் தேவை</span>* &#x5D;</sup>
அவர் 2000 ஆகஸ்ட் 1 அன்று மும்பையில் காலமானார். அவரது முதலாம் நினைவாண்டைக் குறிக்கும் வகையில், *அலி சர்தார் சாப்ரி: தி யூத்ஃபுல் போட்மேன் ஆஃப் ஜாய்*, என்ற படைப்பை இவரது நெருங்கிய கூட்டாளியான அனில் சேகல் அவர்களால் 2001 இல் வெளியிடப்பட்டது.
# அலி சர்தார் சாப்ரி

## விருதுகள் மற்றும் கௌரவங்கள்

1998 ஆம் ஆண்டில், பிராக் கோரக்புரி (1969) மற்றும் குர்ராத்துலின் கைட் (1989) ஆகியோருக்குப் பிறகு, சாப்ரி ஞானபீட விருது பெற்ற மூன்றாவது உருது கவிஞரானார். (1997) "சமுதாயத்தில் அநீதி மற்றும் அடக்குமுறைக்கு எதிராக போராடுபவர்களை சாப்ரி பிரதிநிதித்துவப்படுத்துகிறார்" என்று பாரதிய ஞானபீடம் கூறியது. பத்மசிறீ விருது (1967), ஜவஹர்லால் நேரு பெல்லோஷிப் (1971), பாகிஸ்தான் அரசிடமிருந்து இக்பால் படிப்புகளுக்கான தங்கப் பதக்கம் (1978), உத்தரப்பிரதேச உருது அகாடமி விருது உள்ளிட்ட பல குறிப்பிடத்தக்க விருதுகள் மற்றும் கௌரவங்களையும் அவர் பெற்றார். கவிதை, மக்தூம் விருது, பைஸ் அஹ்மத் பைஸ் விருது, மத்திய பிரதேச அரசின் இக்பால் சம்மன் விருது மற்றும் மகாராட்டிரா அரசாங்கத்தின் சாந்த் தனேஷ்வர் விருது ஆகியவற்றையும் பெற்றுள்ளார்.  
அலிகார் முஸ்லீம் பல்கலைக்கழகம் (AMU) 1986 ஆம் ஆண்டில் அவருக்கு பல்கலைக்கழகத்திலிருந்து வெளியேற்றப்பட்ட ஐம்பது ஆண்டுகளுக்குப் பிறகு அவருக்கு ஒரு முனைவர் பட்டம் ( டி.லிட். ) வழங்கியது. இவரது படைப்புகள் பல இந்திய மற்றும் வெளிநாட்டு மொழிகளில் மொழிபெயர்க்கப்பட்டுள்ளன.  
அலி சர்தார் சாப்ரி ஜனவரி 1948 இல் சுல்தானா என்பவரை மணந்தார். அவர்களுக்கு இரண்டு மகன்கள் இருந்தனர்.
# ஆலிம் முஹம்மது சலேக் கட்டிடக்கலை கல்லூரி

ஆலிம் முஹம்மது சலேக் கட்டிடக்கலை கல்லூரி 2011 ஆம் ஆண்டில் தொடங்கப்பட்டது.
# ஆலிம் முஹம்மது சலேக் கட்டிடக்கலை கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
# ஆலிம் முஹம்மது சலேக் கட்டிடக்கலை கல்லூரி

## இடம்

நிசாரா கல்வி வளாகம் முத்தாபுத்பேட்டை, அவடி - ஐ.ஏ.எஃப், சென்னை மாவட்டத்தில் அமைந்துள்ளது
# ஆலிம் முஹம்மது சலேக் கட்டிடக்கலை கல்லூரி

## படிப்புகள்

இக்கல்லூரியில் இளங்கலை கட்டிடக்கயில் பயிற்சி வழங்கப்பட்டு வருகின்றன.
# ஆலிம் முஹம்மது சலேக் கட்டிடக்கலை கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# கரோல்ட்டு லொயிட்சு

**கரொல்ட்டு கிலைடொன் லொய்ட்சு** (ஏப்ரல்20,1893-மார்ச்சு8,1971) ஒரு அமெரிக்க நடிகர்,நகைச்சுவை நடிகர்,மற்றும் சண்டைப்பயிற்சியாளர் ஆவார்.இவர் பல ஊமை திரைப்படங்களில் நடித்துள்ளார்., இவர் சார்லி சப்ளின், பஸ்டர் கீப்டன் போன்ற சிறந்த நகைச்சுவை நடிகர்களுள் ஒருவராக கருதப்படுகிறார்.லொயிட் அவர்கள் 1914-1947 வரையான காலப்பகுதியில் 200 வரையான நகைச்சுவை மற்றும் ஊமை திரைப்படங்களில் நடித்துள்ளார்.  
இவருடைய பெரும்பாலான திரைப்படங்கள் துரத்தும் காட்சிகளையும், பிசாசுகளின் சாகசங்களையும் கொண்ட சிலிர்ப்பூட்டும் திரைப்படங்களாக காணப்படுகின்றன. லொயிட்சின் திரைப்படத்தில் இடம்பெறும் அவர் வீதியில் கடிகார கூண்டில் பாதுகாப்பாக தொங்கும் காட்சி இன்று வரை சினிமாவில் சிறந்த காட்சியாக கருதப்படுகிறது 1919ல் லொயிட்சு ரோச் கலையகத்திற்காக ஒரு விளம்பரப் படத்தை மேற்கொள்ளும் போது விபத்திற்குள்ளானார்.இதன் போது தவறுதலாக ஏற்பட்ட குண்டு வெடிப்பில் லொயிட்சு தனது வலது கை கட்டை விரலையும், சுட்டு விரல்லையும் இழந்தார். (இதனால் அவர் பிற்காலத்தில் செயற்கை கையுறையுடன் திரைப்படங்களில் நடித்தார்.)  
எவ்வாறு இருப்பினும் லொயிட்சின் திரைப்படங்கள் சப்ளீனின் திரைப்படங்களுடன் ஒப்பிடுகையில் வணிக ரீதியாக வெற்றிபெறவில்லை.அத்துடன் பெரிய அளவில் வருமானத்தையும் பெற்றுத்தரவில்லை.
# கரோல்ட்டு லொயிட்சு

## ஆரம்ப வாழ்க்கை

லொயிட்சு 1893, ஏப்ரல் 20ல் பேர்சார்ட், நெப்ரச்காவில் ஜேம்சு டர்சி மற்றும் சாரா எலிசபெத்திற்கு மகனாகப் பிறந்தார். உவேல்சு இவரது தந்தை வழி தாத்தா ஆவார். 1910 ஆம் ஆண்டில், அவரது தந்தைக்கு பல வணிக முயற்சிகள் தோல்வியடைந்த பின்னர், லொயிட்டின் பெற்றோர் விவாகரத்து செய்தனர். மேலும் அவரது தந்தை தனது மகனுடன் கலிபோர்னியாவின் சான் டியாகோவுக்கு குடிபெயர்ந்தார். லொயிட்சு சிறு வயதில் இருந்தே அரங்கங்களில் நடித்தார். ஆனால் அவர் கலிபோனியாவில் ஒற்றைச் சுருள் படங்களில் நடிக்க ஆரம்பித்தது 1912 ஆகும்.
# கரோல்ட்டு லொயிட்சு

## இறப்பு

லொயிட்சு 1971 மார்ச்சு 8ல் தனது 77ஆவது வயதில் போஸ்ட்ரேட் புற்றுநோய் காரணமாக உயிரிழந்தார்.
# ஆல்பா பொறியியல் கல்லூரி

ஆல்பா பொறியியல் கல்லூரி 2011 ஆம் ஆண்டில் தொடங்கப்பட்டது.
# ஆல்பா பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
ஆல்ஃபா இன்ஜினியரிங் கல்லூரி 2006 ஆம் ஆண்டில் பூனமல்லியின் 60 ஏக்கர் பரப்பளவில் நிறுவப்பட்டது. தொழில்நுட்ப கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது. ஆல்பா குழுமங்களின் தலைவரான டாக்டர்.எம்.எஸ். கிரேஸ் ஜார்ஜ் மற்றும் ஆல்பா குழுமத்தின் துணைத் தலைவரான திருமதி.சுஜா ஜார்ஜ், அவருடன் இரண்டு தலைமுறை கல்வித் திறனைக் கொண்ட ஒரு பாரம்பரியத்தை முன்னோக்கி கொண்டு செல்கின்றனர்.
ஜெர்மனியின் சர்வதேச அளவில் புகழ்பெற்ற TUV Suddeutschl and, கல்விக் கல்விக்கான கல்லூரிக்கு சர்வதேச தரநிர்ணய அமைப்பு (ISO) ISO 9001: 2008 சான்றிதழை வழங்கியது.
# ஆல்பா பொறியியல் கல்லூரி

## இடம்

34, உதயவர் கோவில் தெரு, திருமசிசாய், திருவள்ளூர், சென்னை மாவட்டத்தில் அமைந்துள்ளது
# ஆல்பா பொறியியல் கல்லூரி

## படிப்புகள்

இக்கல்லூரியில் உயிர் மருத்துவ பொறியியல், கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம், முதன்மை வணிகம் நிர்வாகம் என பல பிரிவுகளில் பயிற்சி வழங்கப்பட்டு வருகின்றன.
# ஆல்பா பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஈஸ்வரி பொறியியல் கல்லூரி

ஈஸ்வரி பொறியியல் கல்லூரி 1996ஆம் ஆண்டில் தொடங்கப்பட்டது.
# ஈஸ்வரி பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான அகில இந்திய கவுன்சில்(AICTE) யிருந்தும் சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
# ஈஸ்வரி பொறியியல் கல்லூரி

## இடம்

இக்கல்லூரி பாரதி தெரு, இராமபுரம், சென்னை மாவட்டத்தில் அமைந்துள்ளது
# ஈஸ்வரி பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஈஸ்வரி பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஜெய சக்தி பொறியியல் கல்லூரி

**ஜெய சக்தி பொறியியல் கல்லூரி** 2001 ஆம் ஆண்டில் தொடங்கப்பட்டது.
# ஜெய சக்தி பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தொழில்நுட்ப கல்விக்கான அகில இந்திய கவுன்சில் (AICTE) இக்கல்லூரி அங்கீகாரம் பெற்றது.
# ஜெய சக்தி பொறியியல் கல்லூரி

## இடம்

செயின்ட் மேரிஸ் நகர், திருநின்ராவூர், (அவாடிக்கு அருகில்), சென்னை மாவட்டத்தில் அமைந்துள்ளது
# ஜெய சக்தி பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஜெய சக்தி பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# செலீனியம் மோனோகுளோரைடு

**செலீனியம் மோனோகுளோரைடு** *(Selenium monochloride)* என்பது Se<sub>2</sub>Cl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியம் மோனோகுளோரைடு என்று அழைக்கப்பட்டாலும் இதன் சரியான விளக்கப் பெயர் டைசெலீனியம் டைகுளோரைடு என்பதாகும். டைகுளோரோசெலீனைடு, டைசெலீனியம் டைகுளோரைடு, செலீனியம் குளோரைடு, 1,2-டைகுளோரோசெலேன் போன்ற பல பெயர்களால் செலீனியம் மோனோகுளோரைடு அழைக்கப்படுகிறது. செம்பழுப்பு நிறத்தில் நீர்மமாகக் காணப்படும் இச்சேர்மம் மெல்ல நீராற்பகுப்பு அடைகிறது. செலீனியம் டைகுளோரைடு, செலீனியம் டெட்ராகுளோரைடு, குளோரின் மற்றும் தனிமநிலை செலீனியம் ஆகியவற்றுடன் செலீனியம் மோனோகுளோரைடு வேதிச்சமநிலை கொண்டுள்ளது. செலீனியத்தை பகுதிப்பொருளாகக் கொண்டுள்ள பிற சேர்மங்களை தயாரிக்க ஒரு வினையாக்கியாக இது பயன்படுகிறது.  
குளோரோஃபார்ம், கார்பன் டைசல்பைடு மற்றும் அசிட்டோநைட்ரைல் போன்ற கரிமக் கரைப்பான்களில் இது கரைகிறது. செலீனியம் மோனோகுளோரைடுடன் எப்போதும் சிறிதளவு அதிக நிலைப்புத்தன்மை கொண்ட செலீனியம் டெட்ரா குளோரைடும் சேர்ந்தே இருக்கும். 2.7741 என்ற அடர்த்தி மதிப்பும் -85° பாகை செல்சியசு வெப்பநிலை உருகு நிலையும் 145 பாகை செல்சியசு வெப்பநிலையை கொதிநிலையாகவும் கொண்டதாக செலீனியம் மோனோகுளோரைடு காணப்படுகிறது. ஆவியாக்கும்போது இது பகுதியாக சிதைவடைகிறது.
# செலீனியம் மோனோகுளோரைடு

## கட்டமைப்பு

செலீனியம் மோனோகுளோரைடு Cl-Se-Se-Cl என்ற இணைப்புடன் சமதளமற்ற கட்டமைப்பை கொண்டுள்ளது. ஐதரசன் பெராக்சைடு மற்றும் கந்தக மோனோகுளோரைடு போன்ற சி 2 மூலக்கூற்று சமச்சீர்மையை இது கொண்டுள்ளது. Se-Se பிணைப்பின் பிணைப்பு நீளம் 2.23 ஆங்சிட்ராங் , மற்றும் Se-Cl பிணைப்பின் பிணைப்பு நீளம் 2.20 ஆங்சிட்ராங் ஆகும். இருமுகங்களுக்கிடையிலான பிணைப்புக் கோணம் 87 பாகைகளாகும் .
# செலீனியம் மோனோகுளோரைடு

## தயாரிப்பு

செலீனியம் மோனோகுளோரைடு முதலில் செலீனியத்தை குளோரினேற்றம் செய்வதன் மூலம் தயாரிக்கப்பட்டது . இதை தொடர்ந்து இம்முறை மேம்படுத்தப்பட்டு செலீனியம், செலீனியம் டையாக்சைடு இரண்டின் கலவையுடன் ஐதரோகுளோரிக் அமிலம் சேர்த்து வினையில் ஈடுபடுத்துவதன் மூலம் தயாரிக்கப்பட்டது .  
:3 Se + SeO<sub>2</sub> + 4 HCl → 2 Se<sub>2</sub>Cl<sub>2</sub> + H<sub>2</sub>O.  
செலீனியம் மோனோகுளோரைடின் அடர்த்தியான அடுக்கு வினை கலவையிலிருந்து பிரிந்து அடியில் தங்குகிறது. இதை புகையும் கந்தக அமிலத்தில் கரைத்து, ஐதரோகுளோரிக் அமிலம் சேர்த்து மறு வீழ்படிவாக்கம் செய்வதன் மூலம் விளைபொருள் சுத்திகரிக்கப்படுகிறது. தொகுப்புக்கான இரண்டாவது முறையில் ஓலியம் மற்றும் ஐதரோ குளோரிக் அமிலத்துடன் செலீனியம் வினை புரிவது அடங்கும் . அறை வெப்பநிலையில் சில நிமிடங்களுக்குப் பிறகு செலினியம் டைகுளோரைடு மோனோகுளோரைடாக தரம் குறைகிறது:  
:3 SeCl<sub>2</sub> → Se<sub>2</sub>Cl<sub>2</sub> + SeCl<sub>4</sub>.
# செலீனியம் மோனோகுளோரைடு

## வினைகள்

செலீனியம் மோனோகுளோரைடு ஓர் எலக்ட்ரான் கவர் செலீனியமாக்கும் முகவராகும். எனவே எளிய ஆல்க்கீன்களுடன் செலீனியம் மோனோகுளோரைடு வினை புரிந்து பிசு(β-குளோரோ ஆல்க்கைல்) செலீனைடு மற்றும் பிசு(குளோரோ ஆல்க்கைல்) செலீனியம் டைகுளோரைடு போன்ற சேர்மங்களை கொடுக்கிறது. தடையுற்ற கீட்டோன்களின் ஐதரசோன்களை அவற்றுடன் தொடர்புடைய செலீனோ கீட்டோன்களாக மாற்றுகிறது. இவை கட்டமைப்பு ரிதியாக கீட்டோன்களின் அமைப்பை ஒத்திருக்கின்றன. இங்கு ஆக்சிசன் அணு செலீனியம் அணுவால் இடப்பெயர்ச்சி செய்யப்பட்டுள்ளது .
# பிராக் கோரக்புரி

**பிராக் கோரக்புரி** (ஆங்கிலம்: Firaq Gorakhpuri) (பிறப்பு:1896 ஆகஸ்ட் 28 - இறப்பு: 1982 மார்ச் 3) என்ற அவரது புனைப்பெயரில் நன்கு அறியப்பட்ட **இரகுபதி சகாய்** ஒரு எழுத்தாளரும், விமர்சகரும், மற்றும் ஒரு வர்ணனையாளரின் கூற்றுப்படி, இந்தியாவிலிருந்து மிகவும் பிரபலமான சமகால உருது கவிஞர்களில் ஒருவருமாவார்.
# பிராக் கோரக்புரி

## ஆரம்பகால வாழ்க்கை மற்றும் தொழில்

இரகுபதி சகாய் கோரக்பூரில் ஆகஸ்ட் 28, 1896 அன்று ஒரு நல்ல மற்றும் படித்தவர்கள் குடும்பத்தில் பிறந்தார். அவர் தனது அடிப்படைக் கல்வியை முடித்து, பின்னர் உருது, பாரசீக மற்றும் ஆங்கில இலக்கியங்களில் முதுகலைப் பட்டம் முடித்தார்.  
அவர் மாகாண ஆட்சிப் பணி (பிசிஎஸ்) மற்றும் இந்திய குடிமைப் பணி (பிரித்தானிய இந்தியா) (ஐசிஎஸ்) ஆகியவற்றிற்கு தேர்ந்தெடுக்கப்பட்டார், ஆனால் மகாத்மா காந்தியின் ஒத்துழையாமை இயக்கத்தை பின்பற்ற நினைத்து அவர் இப்பணியை ராஜினாமா செய்தார். அதற்காக அவர் 18 மாதங்கள் சிறைக்கு சென்றார். பின்னர், அலகாபாத் பல்கலைக்கழகத்தில் ஆங்கில இலக்கியத்தில் விரிவுரையாளராக சேர்ந்தார். அங்குதான் அவர் தனது உருது கவிதைகளில் பெரும்பாலானவற்றை எழுதினார். இதில் அவரது மகத்தான படைப்பான *குல்-இ-நக்மா,* இது இந்தியாவின் மிக உயர்ந்த இலக்கிய விருது, ஞானபீட விருது மற்றும் உருது மொழியில் 1960 ஆம் ஆண்டு சாகித்ய அகாதமி விருதையும் பெற்றது . அவரது வாழ்நாளில், அவர் பல்கலைக்கழக மானியக் குழுவில் ஆராய்ச்சி பேராசிரியராக இருந்துள்ளார். அகில இந்திய வானொலியின் தயாரிப்பாளராக பணிபுரிந்து பணியிலிருந்து மாண்புடன் விடுவிக்கப்பட்டார். ஒரு நீண்ட கால நோய்க்குப் பிறகு, அவர் 1982 மார்ச் 3 அன்று புதுதில்லியில் இறந்தார். இந்த புத்தகத்தில் அவரது வாழ்க்கையிலிருந்து வந்த நிகழ்வுகளும் அவரது சில படைப்புகளின் மொழிபெயர்ப்புகளும் இருந்தன.
<sup data-ve-ignore="true">&#x5B; *<span title="This claim needs references to reliable sources. (May 2018)">மேற்கோள் தேவை</span>* &#x5D;</sup>
# பிராக் கோரக்புரி

## விருதுகள்

- 1960 &ndash; உருது மொழியில் சாகித்ய அகாதமி விருது
- 1968 &ndash; பத்ம பூஷண்
- 1968 &ndash; சோவியத் லேண்ட் நேரு விருது
- 1969 &ndash; ஞானபீட விருது (உருது இலக்கியத்திற்கான முதல் ஞானபீட விருது)
- 1970 &ndash; சாகித்ய அகாதமி பெல்லோஷிப்
- 1981 &ndash; காலிப் அகாதமி விருது
# பிராக் கோரக்புரி

## மரணம் மற்றும் மரபு

பிராக் கோரக்புரி 1982 மார்ச் 3 அன்று தனது 85 வயதில் இறந்தார். பிராக் தனது வாழ்நாள் முழுவதும் மதச்சார்பின்மைக்காக போராடினார். உருதுவை முஸ்லிம்களின் மொழியாக முத்திரை குத்துவதற்கான அப்போதைய அரசாங்கத்தின் முயற்சிக்கு எதிராக முக்கியப் பங்கு வகித்தார்.
# சுபாசு முகோபாத்யாய் (கவிஞர்)

**சுபாசு முகோபாத்யாய்** ( (பிறப்பு: 12 பிப்ரவரி 1919 &nbsp; - இறப்பு: 8 ஜூலை 2003) இவர் 20 ஆம் நூற்றாண்டின் முன்னணி இந்திய வங்காள கவிஞர்களில் ஒருவராவார். பெங்காலி இலக்கியத் துறையில் அவர் "படடிக் கோபி" என்றும் அழைக்கப்படுகிறார். ஆங்கில மொழிபெயர்ப்பில் சுபாசுவின் நன்கு அறியப்பட்ட முப்பது கவிதைகளின் புத்தகம், 'அஸ் டே இஸ் பிரேக்கிங்' என்ற தலைப்பில், பெங்களூரைச் சேர்ந்த எழுத்தாளரும் / விமர்சகருமான அஞ்சன் பாசு என்பவரால் 2014 இல் வெளியிடப்பட்டது. கவிஞரின் படைப்புகள் பற்றிய விரிவான அறிமுகமும் இந்த புத்தகத்தில் உள்ளது. 1991 இல் ஞானபீட விருது வழங்கப்பட்டது.
# சுபாசு முகோபாத்யாய் (கவிஞர்)

## ஆரம்பகால வாழ்க்கை

முகோபாத்யாய் 1919 ஆம் ஆண்டில் மேற்கு வங்க மாகாணத்தில் நதியா மாவட்டத்தில் உள்ள கிருஷ்ணாநகர் என்ற ஊரில் பிறந்தார். இவர் ஒரு சிறந்த மாணவர், அவர் கல்கத்தாவில் உள்ள எசுகாத்லாந்து தேவாலயக் கல்லூரியில் தத்துவத்தைப் பயின்றார். 1941 இல் கௌரவப் பட்டம் பெற்றார்.